
Direcţia Patrimoniu

         Str. M. Kogălniceanu  Nr.2 , Bl. VT3- parter 

          Telefon: 0252.321599   Fax: 0252.306326

              E-mail: primaria@primariadrobeta.ro
                           Nr.  
__________________________________________________________________________________
 
Referat de aprobare

privind aprobarea adiționării Contractului de concesiune nr. 289/01 iulie 2000
încheiat cu S.C. UNIVERSAL PROD COM S.R.L.
1) Motivul emiterii actului administrativ cu caracter normativ
                        Prin Contractul de concesiune nr. 289/01 iulie 2000, S.C. UNIVERSAL PROD COM  S.R.L. a dobândit un drept de concesiune pentru o perioadă de 49 de ani  asupra imobilului teren în suprafață de 84 m.p., imobil care este ocupat de construcții: spații de cazare și comerciale și este împrejmuit cu gard beton și plasă. 

Ulterior, realizării lucrării de cadastru referitoare la imobilul concesionat, s-a constatat că acesta face parte din suprafața totală de 268 m2 și este identificată cu NC 69462.

            Prin Cererea nr. 2272/19.01.2023,  S.C. UNIVERSAL PROD COM S.R.L. solicită concesionarea suprafeței de 184 m2 ( adică diferența de teren până la totalul de 268 m2) teren limitrof suprafeței de 84 m2  deținută în concesiune, inclus în aceeași suprafață de 268 mp. În acest context, petenta a fost notificată prin Adresa nr.10536/17.03.2023 în vederea achitării sumei de 4.700 lei, reprezentând contravaloarea folosinței pentru anii 2020-2022 inclusiv, adică ultimii 3 ani, ulterior acesta achitând cu Chitanța nr. 79664/29.03.2023 suma menționată.

            Din  Extrasul de carte funciară nr. 26225/06.07.2022 rezultă că imobilul teren în suprafață de 268 mp situat în Drobeta Turnu Severin, Parcul Gării identificat cu NC 69462 este proprietatea municipiului Drobeta Turnu Severin și face parte din domeniul public.

            Prin Certificatul de urbanism nr. 107/02.02.2023 Serviciul Urbanism arată că imobilul teren în discuție este destinat consolidării, supraetajării, reparații, modernizări la construcțiile existente.

           Conform Raportului de evaluare nr.15T/16.02.2023, întocmit de către evaluatorul autorizat A.N.E.V.A.R. ing. Octavian Bordei, valoarea redevenței pentru o perioadă de 49 de ani, plătibilă în 25 de ani cu privire la imobilul teren în suprafață de 184 mp situat în Drobeta Turnu Severin, Parcul Gării, identificat cu NC 69462, este de 38.990 lei (7.954 Euro), adică 1.559 de lei/an (318,09 Euro/an) .

             Având în vedere situaţia de fapt şi de drept, raportat la dispoziţiile art.362 alin.3 cu trimitere la dispozițiile art.1243 C. Civ., propunem modificarea prin act adițional a obiectului și cuantumului redevenței Contractului de concesiune nr.289 din 01 iulie 2000, in sensul includerii si a suprafeței de 184 mp din Drobeta Turnu Severin, Parcul Gării, identificată cu NC 69462, termenul de plată fiind de 25 de ani, pentru o redevență de 1.559 lei/an(318,09 euro/an).
2)   Schimbări preconizate
       Nu este cazul.
3)   Impactul socio-economic al proiectului de act administrativ normativ
        Proiectul de hotărâre nu are un impact negativ din punct de vedere macroeconomic, al mediului concurenţial şi al domeniului acordării ajutoarelor sociale, al mediului de afaceri sau asupra mediului înconjurător. În ceea ce priveşte sarcinile administrative proiectul de hotărâre are implicaţii înspre minimum faţă de sarcinile administrative din prezent, pentru funcţionarii Direcţiei Patrimoniu.
4)   Impactul financiar asupra bugetului local,  atât pe termen scurt, pentru anul curent, cât şi pe termen lung 

       Proiectul de hotărâre nu are un efect negativ asupra bugetului local al municipiului Drobeta-Turnu Severin, contravaloarea serviciilor de evaluare, în suma de 600 de lei, urmând a fi recuperată de la concesionar, anterior semnarii actului adițional.
 5)  Efecte ale adoptării hotărârii consiliului local asupra legislatiei în vigoare 
       Nu este cazul.
6)  Consultările efectuate în vederea elaborării proiectului de act administrativ cu caracter  normativ individual
        Nu este cazul.
7)  Activităţi de informare publică privind elaborarea şi implementarea actului administrativ normativ

         Hotărârea consiliului Local va fi adusă la cunoştinţa publicului potrivit procedurii legale, respectiv publicarea pe site-ul www.primăriadrobeta.ro
8)  Implementarea dispozitivului hotărârii

         Ducerea la îndeplinire a dispozitivului hotărârii consiliului local, adoptate, revine Direcţiei Economice şi Direcţiei Patrimoniu.
Viceprimar,                                                           Șef Serviciu Licitații,
                                                                           Contractare și Executări Silite
                     Daniel Cîrjan                                                                  Adrian Ofiţeru

